Inden for det marinarkæologiske område er udgravningen og bjergningen af ''Mary Rose'' blevet en milepæl, som kun har sit modstykke i bjergningen af det svenske 1600-talsskib ''[[Regalskeppet Vasa|Vasa]]'' 1957–1961. De bjergede fund omfatter blandt andet våben, skibsudrustning og et stort antal genstande, som besætningen anvendte, både mens den var om bord og på orlov. Mange af genstandene er unika og har givet forskere uvurderlig indsigt i alt fra [[søkrig]]sførelse til [[musikhistorie]]. Skibet [[konservering (museum)|konserveres]] i Portsmouth sammen med en stor samling velbevarede genstande. En betydelig del af dem udstilles i det nærliggende [[Mary Rose Museum]].
Historie Arkæologi